钦定古今图书集成/历象汇编/庶征典/第102卷 > 《符瑞图》 > 唐
## 钦定古今图书集成/历象汇编/庶征典/第102卷 > 《符瑞图》 > 唐

### 元宗开元十一年何出荣光

按《唐书元宗本纪》，不载。　按《册府元龟》，“开元十一年
二月，祠后土于汾阴之睢土，太史奏荣光出河，休气
四塞。”

### 天宝十二载李林甫家夜有火光

按《唐书元宗本纪》。不载。　按《五行志》。“天宝十二载，李
林甫第东北隅，每夜火光起。或有如小儿持火出入
者。近赤祥也。”

### 代宗宝应元年赤光亘天

按《唐书》代宗本纪不载　按《五行志》，宝应元年八月
庚午夜，有赤光亘天，贯紫微，渐移东北，弥漫半天
按《旧唐书天文志》，上元三年改元宝应，肃宗崩，代宗
即位。其月壬子夜，西北方有赤光见，炎赫亘天，贯紫
微。渐流于东，弥漫北方。照耀数十里，久之乃散。辛未
夜，江陵见赤光贯北斗。俄仆固懹恩叛。明年十月，吐
蕃陷长安。代宗幸陕州。